《赠胡直内并寄夏自然》
元代·方回

直内苦吟今贾孟，自然近作欲韦陶。
曩时场屋犹无恙，前辈科韦许独高。
诗句孰能传海内，官衔仅足诧儿曹。
雁门太守何为者，为道深衣胜紫袍。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。